CELEX: 62008CO0119
Language: et
Date: 2009-02-05 00:00:00
Title: Euroopa Kohtu määrus (kolmas koda), 5. veebruar 2009. # Mechel Nemunas UAB versus Valstybinė mokesčių inspekcija prie Lietuvos respublikos finansų ministerijos. # Eelotsusetaotlus: Lietuvos vyriausiasis administracinis teismas - Leedu. # Kodukorra artikli 104 lõike 3 esimene lõik - Esimene käibemaksudirektiiv - Kuues käibemaksudirektiiv - Artikli 33 lõige 1 - Mõiste "käibemaks" - Maks, mis arvutatakse ettevõtjate käibe põhjal eesmärgiga rahastada riigi maanteedevõrgu hooldustöid ja arendusprogrammi. # Kohtuasi C-119/08.

Euroopa Kohtu (kolmas koda) 5. veebruari 2009. aasta määrus – Mechel Nemunas vs. Valstybinė mokesčių inspekcija prie Lietuvos Respublikos finansų ministerijos
      (kohtuasi C‑119/08)
      Kodukorra artikli 104 lõike 3 esimene lõik – Esimene käibemaksudirektiiv – Kuues käibemaksudirektiiv – Artikli 33 lõige 1 – Mõiste „käibemaks” – Maks, mis arvutatakse ettevõtjate käibe põhjal eesmärgiga rahastada riigi maanteedevõrgu hooldustöid ja arendusprogrammi
      Maksusätted – Õigusaktide ühtlustamine – Käibemaks – Ühine käibemaksusüsteem – Keeld koguda muid siseriiklikke makse, mis on käsitatavad kumuleeruvate käibemaksudena (nõukogu direktiiv 77/388, artikli 33
         lõige 1) (vt punktid 34–38 ja resolutsioon)
      
      Ese
      
         
               Eelotsusetaotlus – Lietuvos vyriausiasis administracinis teismas – Nõukogu 11. aprilli 1967. aasta esimese direktiivi 67/227/EMÜ
                  kumuleeruvaid käibemakse käsitlevate liikmesriikide õigusnormide ühtlustamise kohta (EÜT 71, lk 1301; ELT eriväljaanne 09/01,
                  lk 3) ja nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide
                  ühtlustamise kohta – ühine käibemaksusüsteem: ühtne maksubaas (EÜT L 45, lk 1; ELT eriväljaanne 09/01, lk 23) artikli 33 tõlgendamine
                  – Leedu maanteemaks, mis arvutatakse ettevõtja käibe põhjal eesmärgiga rahastada riigi maanteede arendus- ja hooldustööde
                  programmi.
               
            Resolutsioon
      Nõukogu 16. detsembri 1991. aasta direktiiviga 91/680/EMÜ muudetud nõukogu 17. mai 1977. aasta kuuenda direktiivi 77/388/EMÜ
         kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas
         artiklit 33 tuleb tõlgendada nii, et sellega ei ole vastuolus niisuguse maksu kogumine nagu Leedu maanteedevõrgu hooldustööde
         ja arendusprogrammi rahastamise seaduses (Lietuvos Respublikos kelių priežiūros ir plėtros programos finansavimo įstatymas)
         ette nähtud tulust kinnipidamine.